
Glidis Volapukaflenes valopo! 

In gased yunulik laxcifal:,Brian R. Bishop' anotodom cedi okik - as gespik ad 
fonun gaseda mayulik - das Volapuk leno binon bisarik, bi „puks valik binons 
bisariks". On tef at fumo gidetom, e ba sotoy gebon vodi: „nekosomik" pla 
eli „bisarik". Lonads tel binons pato kupidiks in Volapuk, sevabo, das 
stamads nemirik valik [1] mutons primon e finon me konsonat e [2] no 
dalons finon me sijidatonat (c, j, s, x, z). Noms sevarik at no komadons in 
natapuks* *. As sek atosa tio nemogos ad lonedukon vodis bevunetik nen 
mitul plu u las vemik. Pro elans di,Esperanto' ud ,ldo' binos vemo kovenik: 
balugiko pladons vokati: „o" leni fin stamada (omna pla vokat votik e pla 
puliks votukams lotografik): ,1a auto' pla el „tood" obsik, u ,progreso' pla 
„proged". Sevobs atosi e blebukobs osi soiki, bi voto no plu binonov Volapuk. 


* Noms at mebons obe mekavapukis tel. Balid otas binon ,Vorlin' (Rick 
Harrison, 1991), kel nu areafon ini glomad. ,Vorlin' ye no labon nomi 
tefu sijidatonats. Logolsos eli https://conlang.fandom.com/wiki/Vorlin. 

Telid binon ,Langue bleue' - „puk bluvik" - (Leon Bollak, 1899): 
https://en.wikipedia.org/wiki/Bolak_language. 



Ab nu hitup ekomon lu lafa- 
talaglop noludik, e bo reidans 
modikiin nitedalons do dins loli- 
ko votiks, samo do utos, kel pa- 
sumbolon fa magod nedetik. 



Kludo reidanes hitupavakenis 
jonik e juitikis vipom cifal e 
redakan: 

DO FOVANS CIFALA BALID VOLAPUKANEFA (FIN). 

Fa ,Daniil Morozov’: vicifal. 

Vodem kilid pevotiikol 

Volapukanes valik! 

Niim at binon Idtik, keli redakan jiinuik piibom. Saunastad oma emiiton omi ad 
begon baldapansioni tefii cal oma, e pato fib logama e nevas emiitons id omi ad 
gegivon monsinyore ledinitik: datuval < redakami, e piibi gaseda at. Niim balid- 
fovik opubon kludo tin yanul ela 1907 in ,Konstanz’■ Bonedans valik paleviidons 
kludo ad poton bonedasuami, yegedis, penetis, nunodis, e r<eti>, ladetii monsin- 
yor ledinitik: ,Schleyer Joh. Martin’, ,Konstanz’ len , Bodensee’, Baddn, ,Schot- 
tenstrafie 37. Pabegons leigiipo, das leno sedonsos somikosi redakanefe u guva- 
nefe jiinuikes, plaamu bonedasudm nog pelabik pro yel u yels (igo!!) latik(s). 
Guvanef e redakanef dabinons nu in ,Konstanz’. Redakan jiinuik i notodom Vola¬ 
pukanes valik, flenes fiedik gaseda, kels eniisedons jiinu yegedis, e Volapukanes 
valik, kels ai epelons bonedasuami, dani laddfikiin e begom ones, das kipedonsos i 
fiitiiro kol sol ledinitik: datuval < e Volapiik lofidigadik lanali e fiedi okas. 

Sol: datuval e Volapuk lofik lifonsos! Ko fied laidupik kol mastal! Adyo! 

,GRAZ’, dekul ela 1906. ,Karl Zetter’: 

redakan. 

(„Volaptikabled lezenodik”. Yel: 1906. Dekul. Pad: 1285) 

Vodem kilid rigadik 

Volapukanes valik! 

Niim at binom 1 a t i k, keli redakel jiinuik piibom. Saunastad oma emiitom omi 
begon balemonami tefii cal oma e pato fib logas e nevas emiitoms id omi gegivon 
m<on>s<inyora>le. led<initik>. datuval redakami, e piibami gaseda at. 
Oniim opubom sikodo in balul 1907 in Konstanz. Bonedels valik pasufla- 
goms sikodo poton bonedasuami, laltiigis, notedis, nunodis e. 1. ladetii M s 1.1 e d. 
Schleyer Joh. Martin, Konstanz len Bodanlak, Badan, 
SchottenstraBe 37. Pabegoms togo, das leno sedomsos somikosi ali redakef 
u govef jiinuik, sesumii bonedasuam nog debik plo yel u yels (sago!!) 
latik(s). Go vef e redakef sibinoms nu in Konstanz. Redakel jiinuik sepiikom togo 
vpanes valik, flenes fiedik gaseda, kels eninsedoms jiinu laltiigis, e vpanes valik, 
kels eipeloms bonedasuami, dani gudikiin e begom omis, das konsefomsos i fiido 
sole led. datuval e volapiike poilofol betikalami e fiedi okas. 

Sol datuval e vp lofik lifomsos! Aifiedii masal! Ladyulo! 
GRAZ, balsetelul 1906. Karl Zetter, 

redakel. 


(VolapUkabled lezenodik. Yel: 1906. Dekul. Pad: 1285) ■ 

DlS HORIT SIENOVA (1). 

Tiad rigik: ,Under the Radar' fa lautan Belganik: ,Frank Roger', 
ini Volaptik petradutol fa: ,Hermann Philipps'. 

Ajenos in kafibotop Litaliyanik trenastajona. Plidob oni, bi no binon tu 
menagik, kaf ona superon, e binon top gudik ad kupedon voba- e teda- 
tavanis, vio spidons lu busids dranik okas. Lofob ad logon atosi. Us i reidob 
delagasedi, keli remob la kiosk zui gul. Sis pansionam obik golob usio tio 
aldelo, klu asevob ze gudiko eli Giancarlo: botani. 

On del ebo at iremob delagasedi, igolob ini kafibotop, ibonedob eli 
,cappuccino' kosomik oba, iseidob oki la fenat ed iprimob ad reidon, ven 
alielob vomi plonon, das jokoladakekili ofa inepubon. 

„Kekil aseaton ebo is nilu kafabovul oba", asagof, „e nu moon." Alulogof 
kusadolo eli ,Giancarlo', kel amufom namis on mod sakusadol, sagolo, das 
no asuemom atosi ed no akanom yufon ofi. Vom vifo afidrinof kafi oka, e 
zuniko amogolof. 

Ven avilob fovon reidi, akonstatob ad supad obik, das leigo delagased 
inepubon. Du timuls anik te alogetob. Avestigob, va ba afalon-la glunio. 
Gased ye amoon. 

„0 ,Giancarlo'! gased obik amoikon", asagob. „Leigo asa kekil voma et. 
Diabo!, kis ufo jenon-li is?" 

Botan akomom lu tab obik ed asagom: „Bisaro! Ya pluna atos ajenon. 
Akupoy, das dins anik supo moon. Atos binon bisarik. No aloegob seimani 
nukomon e gleipon gasedi ola tabi olik beigololo. Ols aseadols is, e tano ..." 
No alaispikom ed ajestom nefumiko. 

„Gidetol", asagob. „id ob aloegob neki nukomon e gleipon kekili et e 
gasedi obik. Ab yegs no nepubons on mod somik. Plan muton dabinon." 

El Giancarlo asiom kapo. „Baicedob, ab plani no tuvob." 

Afidrinob kafi ed amogolob. La kiosk aremob gasedi nulik ed asludob ad 
reidon oni lomo. Acedob, das us gased bo no onepubon klanofiko. E so 
abinos. Del retik ajenadon nen pats. 

* * * 

Tu del fovik aremob gasedi, agolob lu kafibotop ela Giancarlo, abone- 
dob eli,cappuccino' kosomik, ed asakob, va val anomadon. 

Alulogob obi dodiko ed anoom kapo: „Liedo no! Spikoy do smalatifs po 
notidakvisinops in zuamop at. Kludo kupalolos tefu dins posodik ola!" 

„Enunoy-li osi polde?" 

Asiom kapo. „Sagons, das bejafons osi. Spelob, das ofanons tifani po 
midunotidun. Atos junu ye no nog eplopon." 

„Ba japan et plu prudom-li, nu poldanef sukon omi?" 

„Bedotob osi. Ya elabob sakadis adelo me tifs somik. Japan at binom 
lekafik, bi no elogob omi. Lio plopom-li ad dunon atosi?" 

Aseadob, aslurfob kafi, ed azilogob. Mens anik avobons me vuma- 
nunoms u telefonoms polovik okas, man baldilik areidom pokabuki. Val 
alogoton kosomiko. Pos minuts anik agleipob gasedi obik ed aprimob ad 
reidon. Too akupalob ad noid nekosomik seimik, ed alologob ai donu ad 
kupon osi, uf bos miniludik ajenon-la. 

E jenofo bos ajenon. Baldikan aplonom, das buk okik inepubon, du 
adalogom telefonomi polavik oka; de votane ,croissant' imoikon. Afumob 
ye, das nek ininikom ini kafibotop, igolom bei tabs ed imosumom dinis, 
kelis adesirom. Akonstatob, das dins te nejeriks patifons. Nek iperon 
telefonomi polovik u vumanunomi oka. Alutan, kel imosumom dinis et, vo 
no abinom tifan kosomik. 

Alulogob, vio el Giancarlo asteifulom ad bemastikon dinadi at ed ad 
takedukon baldikani, kel pianiko avedom nesufadik. Supo akupob, das 
delagased obik amoon. Go no akanob kredon, das ek ikomom lu tab obik- 
no pelogolo -, ed amosumom gasedi fo logs oba. 

Abinos-li spak, kel akonleton vali, kel apliton oni? U nelogadikan-li? U 
pu ek-li, kel asevom, vio bleboy loliko nekupidik? No akredob spakis e nog 
las nelogadikanis, ab lio akanoy-li planon tifis at? 

Aspikob lu ,Giancarlo' do gased oba ed asakob: „Dakupedakams binons- 
li is?" 

Asiom kapo. „Si! kams binons valopo is, ab no in kafibotop obik. Nilu- 
dob, das pold ya atikon do atos. Klulos ye, das sumods no afrutons onis." 

„Mutobs datuvulon dinadi at", asagob. 

„Vipob ole plopi", el Giancarlo agespikom. 

Fe no asevob, lio okanob vobadon atosi. 

* * * 

Tu del fovik ivatalob ad golon votaseimio ad drinon kafi e reidon dela- 
gasedi, ab tano asludob ad golon lu ,Giancarlo' to riskod ad pabetifon. 
Omutob binon us, if avilob datuvulon verati do tifan klanofik et. 


-> 

Kludo afolob kosomi obik: remon gasedi, bonedon eli ,cappuccino', 
zilogon kafibotopi. 

Jiyunans anik abejafofs telefonomis modigebovik oksik, man areidob 
gasedi. Dog oma nilo afanulon gobi okik ta stulalogad, kelos aprodon toni 
bisarik ritmutik. 

„Adelo sakads seimik edabinons-li?" asakob, ven ,Giancarlo' ablinom kafi. 

„Junu val enomadon", agespikom. 

Azilogob e vemo akupalob. Aseitob nami sui gased, dat nek okanon 
mosumon nenkupido oni. Sakad mu patik abinon, das no asevob, ad kis 
amutob kupalon. Lio kanoy-li logon eki nelogadik? 

Ebo ifidrinob kafi obik ed avilob reidon gasedi, ven aloegob lobunon 
dogi, kel aprimon ad vaulon. 

„Takedo! o pull", dalaban doga asagom flapilolo baki ona. Dog ye 
alaivaulon al ek nelogadik. Bos bo ifakadukon oni, do no ilogob seimosi u 
seimani. Ablibob is nog du timil, tano ye asludob ad luvon topi at. Apelob 
pro kaf ed asakob ele Giancarlo: „Jenots nonik adelo-li? Nos petifon-li?" 

„Nol", agespikom. „Spelob, das oblebos soik." 

„Fredob, das ai nog labob gasedi obik", asagob. „Ab dog et abiton 
klatiko." 

„On mod kinik-li?" 

„Abinos-li ufo fadik, das nos patifon adelo, du man ko dog abinon is?" 

,Giancarlo' alulogom obi sakolo. „Kikodo cedol-li atosi?" 

„No eloegol-li loikon e vaulon dogi tu tim semik?" 

„Si! kludo kis-li?" 

„Ba dog ikupon bosi, keli obs no akupobs." 

„0!" asagom siolo kapo. „Dogs lilons gudikumo ka obs. Bo gidetol." 

„Dogs i smeilons gudikumo ka obs. Ba alilon ud asmeilom bosi ud eki, 
keli no akupobs. Tano dog aprimon ad vaulon, e tifan nelogadik asludom 
ad nepubon ed ad golon votaseimio." 

„Binos teor nitedik", abaicedom. „Ab blofastab at binon boso pulik." 

„Vo! ab pu nu labob bosi, kel oyufon obi po vestig." 

„Labo! sevukolos obi do atos, keli otuvol!" 


* * * 

Nos patik ajenon un dels fovik, e vestig oba no aprogedon. Adrinob kafi, 
akupalob ad seimos miniludik, aperob gasedi oba, alogob, das i votans 
abetifons. Atefos te dinis smalik, neveutik. Alutan, kel abinom tifan at, no 
anitedalom do dins jerik. Ma utos, kelosi ililob, abinom jafedik valopo in 
selidops e staudops trenastajona, ye aplopom ad no pafanabukon fa 
poldanef. 

Un del kilid tikod asuikon po ob. Okanob penon bosi tifane et su diled 
papiira e pladon oni vu pads gaseda obik. Ba pokupon e poreidon. Mogiko 
atos osuukon-la pubeti seimik. 

Klu apenob peneti brefik: ,,/Vo sevob, kin binol e kikodo dunol atosi, 
stopedolod ye ad betifon obis, bego! Mu taobs ta atos." 

Aslurfob kafi, e leno pasupadob, ven delagased oba anepubon. Atna ga 
afredob do atos. Kis ojenon-li odelo? Tifan otuvom-li peneti obik, oreidom- 
li oni, ed ogeadon-li ad on on mod seimik? 

On del fovik ablumob - sa kaf e gased obiks. On mod kosomik gased 
anepubon to kupal obik laidalik, ab pla on bos votik aseaton su tab. Kludo 
dunad oba iplopon. La kafabovul obik abinon papurabled fronulik peplifol. 
Asaplifob oni ed alogob vodemi pepenulol me penat tobo reidovik. Pas pos 
timil anik iletuvob oni: 

,,/Vo tupolod obi! No baiadob ko utos, keli cedol do ob. Sumob te utosi, 
keli neodobs e keli ols kanols nelabon. Spelob, das kanol suemon atosi." 

Aloseidob ed areidob nuni donu. Fino aseivob bosi. Ikosukob obi ko 
man. If obejafob osi veratiko, okanobov-la primon spodi e datuvulon klani 
tifana nelogadik at - ud okbepenami omik. 

Donu areidob nuni at, bi avilob tuvon modi ad fovon spodi. 

„No baiadob ko utos, keli cedol do ob", ipenom. Lio akanom-li sevon 
utosi, keli acedob? Avilom-li notodon, das no binom tifan? „Sumob te 
utosi, keli neodobs" iplanom. Kin ufo atefon-li eli „obs"? Roletanis-li omik? 
Ud avobom-li komitu votan? Apladulom-li grupi u mufi? E kirn abinom-li, 
das akanom codon utosi, keli okanobs nelabon? Plas lofon gespikis, nun at 
asuukon sa kis zuik. Too asenob, das fino oprogedob. 

Bo sotob nogna sedon ome peneti. Alo okanob speton gespiki. Atos ba 
obinonov prim spoda. 


Fovotofovon. 

Bakopahipuls de ,Andernach'. 

Se Volapiikagasedpro Nedanaptikcms, yel: 1937, pad:23. 

Do zilif: ,Andernach’ in Rinan, ko iin tumyels vonadik akomipoy suvo, 
konotil sokol dabinon: 

Ven krig adabinon donu, e neflen inilikon la zifil, asludoy ad tutatakon 
lodanis iin gol goda balidfovik. E tobo godaprim ikomon, e trups neflenik 
agramons ed akripadons ta klivs skapik bela ad rivon monis zifila. E 
lebiidan trupas kliiliko aniludom, das elans di ,Andernach’ nog abinons in 
takad lolofik. 

Ab hipuls bakopas abinoms ya vemo goliko se bed, ed abakoms ziliko 
bodi, keli aseablinoms aldeliko menes pro janed. E siipiko balan hipulas, 
kel avobom in bakop, alogom da bal fenatas rovik plodio ad logon, va 
ovedos stom gudik. Ba avilom i loegon siilopikon soli, ab alo no alogom te 
solastralis balid, ab akiipom i in lulit numi magedas foginik, kels alopio- 
kripons ve belaklivs. 

tin timiil ot asuemom, das abinons neflen, e sunado anunedom 
kompenanis oka. Balan omas aronom sunado lii tiim, ed atoenom sunado 
tepakloki, sodas ya vemo spido 
lodans valik abinons galiks, ed 
agleipons vafis oksik, du num 
bakopahipulas votik agoloms lii 
mons, ed alepladoms okis us ad 
taedon nefleni anilikol. Ab no 
alaboms sunado vafis la oks; 
kisi amutoms-li dunon? E siipi¬ 
ko tikod gudik asiiikon po oms. 

Sevabo valopo bienabasets ada- 
binons. E nu abinos vob bre- 
fiipila ad jedon donio basetis at. 

Soldats omik agetoms basetis 
sui kaps oksik, sodas aperoms 
stiitadis oksik, ed amoslifoms ini 
dib; ed ad vemiikon nog mifati 
biens ivutikol aprimons ad ste- 
giilon soldatis valatopo, ko atos 
amogon. 

Aluvokadolo sekii dol soldats 
neflenik amoronoms pos atos. 

Nefleni somik no akanoms taedon, e bakopahipuls, kels dub kom okas 
isavoms zifi: ,Andemach’ de paridikam, agetoms mesedi de sifal, du heroeda- 
dun omsik paniicidon sui ston in tiim. ■ 

Vedolsos sapiks medu el Aisopos! 

Hobubs e vabaluibs. 

Par hobubas atiron veigomi vemo pefledoli ve lanadasut slamik. 
Amutons gebon namadi lolik okas ad mufon veigomi, ye no aplonons. 

Vabaluibs veigoma alabons kaladi votik. Do blig, keli amutons duinon, 
abinon modo fasilikum ka ut hobubas, aknirons ed ahagons po tul alik. 
Hobubs pidabik, kels atirons fofio vabi da slam dibik me namad valik okas, 
amutons liIon plonis laodik luibas. Ed atos - asa bo sevols - nog plu 
afikulukon ones ad sufadon vobi onas 

„Stilol", hobubs fino arorons nesufadiko. „Do kis plonols-li so laodiko? 
Obs tirobs loliki fledi vetik - no ols -, ab too blebobs stiliks tefu atos." 

Utans plonons vemikuno, kels sufons nemodikuno. 


The Oxen and the Wheels 

A pair of Oxen were drawing a heavily loaded wagon along a miry 
country road. They had to use all their strength to pull the wagon, but they 
did not complain. 

The Wheels of the wagon were of a different sort. Though the task they 
had to do was very light compared with that of the Oxen, they creaked and 
groaned at every turn. The poor Oxen, pulling with all their might to draw 
the wagon through the deep mud, had their ears filled with the loud 
complaining of the Wheels. And this, you may well know, made their work 
so much the harder to endure. 

Silence!" the Oxen cried at last, out of patience. "What have you 
Wheels to complain about so loudly? We are drawing all the weight, not 
you, and we are keeping still about it besides." 

They complain most who suffer least. 


Korakots tefu gased yunulik yela: 2019: 

pad: 43, set latik: Nums at malons niimaml nunas —> Nums at malons numami nunas; 
pad: 48: KORAKOT TEFU GASED PRILULA. -> KORAKOT TEFU GASED MAYULA. 






